Bolt

BoltTaxify muudab nime, Äripäev, 7. märts 2019 (endise nimega Taxify, algselt mTakso) on Eesti tehnoloogiaettevõte. Bolt pakub liikuvusteenuseid Bolt mobiilirakenduse (taksod, elektritõukerattad, elektrirattad ja autorent) ja toidu tellimise teenuseid Bolt Food mobiilirakenduse kaudu.  

2023. aasta veebruari seisuga tegutses Bolt 45 riigis ja 400 linnas Euroopas, Aafrikas, Aasias ja Lõuna-Ameerikas. Bolti platvormil on üle 100 miljoni kasutaja.https://majandus24.postimees.ee/6539021/taxify-asemel-on-nuud-bolthttp://www.cairoscene.com/BusinessAndPolitics/New-Ride-Hailing-App-Taxify-to-Launch-in-Egypt-and-Compete-with-Uber-Careem-and-Ousta Boltis töötab üle maailma 4000 töötajat, ettevõtte peakontor asub Tallinnas Eestis, kus töötab 1300 inimest.

2023. aastal oli ettevõtte müügikäive 1,7 miljardit eurot ning selle juures jäädi 91,9 miljoni euroga kahjumisse."Bolti käive ja kahjum kasvasid mullu" ERR, 2. juuli 2024

 Ajalugu 
Ettevõte asutasid 2013. aastal Markus Villig, Martin Villig ja Oliver Leisalu (snd 25.10.1986) visiooniga luua ühine platvorm Eesti ja Läti taksode jaoks.Nutirakendus mTakso – telli takso telefoni abil, aga ilma helistamata!, Forte, 11. september 2013 Teenus avati Tallinnas ja Tartus 2013. aasta augustis esialgu mTakso nime all. 

2014. aastal hakkas ettevõte tegutsema rahvusvaheliselt, võttis kasutusele nime Taxify ning laienes Riiga, Helsingisse ja Vilniusse.http://www.eu-startups.com/2016/02/uber-what-taxiy-is-the-most-popular-taxi-startup-in-the-baltics/ Korraks pärssis 2015. aastal Eestis teenuse kiiremat levikut ettevõtte valik eelistada lepingupartnerina taksofirmadele taksojuhte ja erajuhte. Sellega kaasnes otsus mitte näidata rakenduses taksofirmade logosid, mistõttu hakkasid paljud taksofirmad suunama oma kliente kasutama teisi taksotellimise vahendajaid.Taxify arvab end olevat taksonduse turuliider Postimees, 29. veebruar 2016Reval Taksost lahkunud taksojuhid leiab Taxifyst uue märgisega Postimees, 28. detsember 2015Taksoäppide turul läheb kitsaks Postimees, 12. oktoober 2015 Kuid platvorm kasvas väljakutsetest vaatamata kiiresti edasi. 

2016. aastal laienes platvorm Aafrika mandrile, esmalt Johannesburgi Lõuna-Aafrika vabariigis, ja hiljem Keeniasse, Nigeeriasse ja Ghanasse. 

2017. aasta augustis alustati koostööd maailma suurima, Hiinast alguse saanud sõidujagamisteenuse platvormiga Didi Chuxing. Partnerlusega investeeris Didi Bolti ning toetas ettevõtte edasist kasvu Aafrikas ja Euroopas. 

2018. aasta mais juhtis järjekordselt investeerimisringi Saksa autotootja Daimler, kus 175 miljoni euro suuruse investeeringuga tõusis ettevõtte turuväärtus üle miljardi dollari, viies Bolti ükssarviku staatusse."Suurautotootja Daimler ostab üle saja miljoniga osaluse eestlaste sõidujagamisteenuses Taxify" Postimees majandus, 30. mai 2018 

2018. aasta septembris avas Bolt elektritõukerataste renditeenuse Pariisis ja seejärel laienes enam 200 Euroopa linna. 

2019. aasta kevadel muutis Taxify nime ja uueks kaubamärgiks sai Bolt. Väidetavalt peegeldab uus nimi suuremat ambitsiooni – lahendada kõikjal maailmas transpordi ees seisvaid väljakutseid üha laiemal skaalal. 

2019. aasta juunis taasavas Bolt taksoteenuse Londonis 20 000 registreerunud autojuhiga. Augustis 2019 käivitas ettevõte Tallinnas toidukulleriteenuse Bolt Food ning teatas, et plaanib lähitulevikus teenust laiendada ka teistesse Euroopa ja Aafrika linnadesse. 

2021. aasta mais avati Tallinnas 300 autoga Bolt Drive ehk autode lühirenditeenus, ettevõte plaanib investeerida 20 miljonit ja laiendada autoparki 1000 autoni. Sama aasta juulis teatas ettevõte plaanist avada Bolt Market, kiire 15-minutilise tarneajaga toidukaupade kullerteenus oma «pimepoodidest». 

2021. aastal kasvatas Bolt käivet 126 protsenti – 500 miljoni euroni. Kahjum süvenes aga 547,2 miljoni euroni. 

2022. aastal oli Boltis rohkem kui 3000 töötajat üle maailma. Töötajaid oli rohkem kui 70 rahvusest.Bolti teenused olid saadaval rohkem kui 45 riigis üle maailma, millel on kokku üle 100 miljoni kasutaja. 

2022. jaanuaris kaasas Bolt 628 miljonit eurot maailma juhtivatelt investoritelt Sequoia ja Fidelity. Kokku on ettevõte kasvamiseks kaasanud enam kui miljard eurot kapitali. 

2022. aastal töötas Bolti Eesti üksuses 1300 töötajat ja ettevõte maksis üle 30 miljoni euro tööjõumakse, olles sellega üks Eesti suuremaid maksumaksjaid. 

Alates 2013. aastast on Bolti juhatuse liige Markus Villig ning alates 2018. aastast Ahto Kink (snd 12.02.1975).Bolt Technology OÜ, üldandmed ja näitajad, vaadatud 25. juunil 2025 

2022. aastal sai Bolti tõukeratastega Eestis sõita 11 linnas ja kokku läbiti üle 8 miljoni kilomeetri. Tõukerattaid kasutas enam kui 27% kõikidest Eesti elanikest. 

2024. aastal tegi audiitorfirma KPMG analüüsi, mille põhjal on Bolti platvormi aastane maksujalajälg koos juhtide, kullerite ja restoranide maksupanusega Eestis rohkem kui 65 miljonit eurot. See hõlmab nii Bolti kui ettevõtte poolt tasutud riiklikke makse ja tasusid, mis küündib juba 39 miljoni euroni, aga ka Bolti platvormi kasutavate juhtide, kullerite ja restoranide maksujalajälge, mille suurus on 26 miljonit eurot.

 Bolti transpordirakendus 
pisi
Bolti mobiilirakendus on saadaval IOS ja Android platvormidele. Teenuse kasutamiseks on vajalik rakendus alla laadida, vormistada kasutajakonto ning valida sobiv maksemeetod: sularaha, kaardimakse, rakendusesisene makse ehk Bolt maksehttp://arcticstartup.com/article/estonian-taxify-first-in-the-world-to-launch-mobile-billing-for-cabs/. Seejärel tuleb kinnitada sõidu alustamise asukoht ja valida soovitud kategooria (Bolt, Basic, XL, Pets jne), misjärel näitab rakendus sõidu maksumust. Pärast valiku kinnitamist jõuab tellimus koos aadressiga otse taksojuhi telefoni ekraanile. Kui juht on tellimuse kinnitanud, näeb klient juhi nime ning sõidukiga seotud detaile. Sõidu lõppedes on võimalik taksojuhi teeninduse kohta tagasisidet jätta.Uus teenus võimaldab tellida taksot ilma dispetšeri abita, ITuudised, 14. august 2013 

Alates 2018. aastast saab nutitelefonis Google Mapsi rakendusest vaadata, kui kaua võtab aega Boltiga sihtkohta jõudmine, kui palju sõit orienteeruvalt maksab ning soovi korral on võimalik endale ka sõiduk Google Mapsist ära tellida.Taxify saab ka Google Mapsi kaudu, IT uudised, 3. oktoober 2018

 Bolt Food rakendus 
Bolti Food mobiilirakendus võimaldab tellida toitu erinevatest restoranidest ja tellida toidukaupu supermarketitest ja Bolt Market pimepoest. Rakendus on saadaval IOS ja Android platvormidele. Teenuse kasutamiseks on vajalik rakendus alla laadida, vormistada kasutajakonto ning valida sobiv maksemeetod.

 Bolt Drive autorenditeenus 
pisi
Bolti Drive on dünaamiline autorenditeenus, mis võimaldab kasutada kliendi lähedal asuvaid autosid ja maksta kasutamise minutite ning sõidetud kilomeetrite eest.Car rental, ITuudised, 6. oktoobril 2024 

 Tunnustus 
 2013 – Markus Villig (Tallinna Reaalkooli 12. klass) sai töö "mTakso süsteem taksotellimuste edastamiseks" eest riikliku I preemia õpilasleiutajate konkursil.
2014 – Bolt valiti aasta parimaks mobiilirakenduseks.http://www.err.ee/514131/tanavune-parim-mobiilirakendus-on-taxify

 2014 – Bolt pälvis aasta IKT valdkonna "Aasta läbimurdja" tiitli.
 2016 – Bolti tegevjuht Markus Villig kuulutati aasta nooreks ettevõtjaks.
2018 – Bolti asutajad Markus Villig ja Martin Villig valiti EY Aasta Ettevõtjateks.
2022 – Bolt on Eesti väärtuslikem tehnoloogiaettevõte väärtusega 7,4 miljardit eurot.
2023 – Markus Villig ja Martin Villig pälvisid Barclay de Tolly Sõprade Klubi aumärgi "Eestimaa au ja uhkus"
2023 – Bolt valiti Eesti populaarseimaks tööandjaks.

 Vaata ka 
 Jagamismajandus

 Viited 

Välislingid

Bolt koduleht
 Noor, aga tegus, Postimees, 17. august 2013
 Start-up’id loovad takso tellimist uueks, Eesti Päevaleht, 28. oktoober 2013
 Eestis loodud taksorakendus Taxify laieneb Lätti, Kahvel, 13. veebruar 2014 
 Marko Reikop testib Taxify rakendust ETV otse-eetris, Ringvaade, 18. veebruar 2014
 Taxify: kasutajaid ei huvita äpi disain, vaid saadav väärtus, IT uudised, 22. mai 2014
 Taxify taxi app raised 1.4M EUR investment to expand in Europe, Techcrunch, 22. detsember 2014
 Aivar Pau.Taxify sai hiinlasest juhatuse liikme, Postimees, 1. august 2017
 Taxify uus nimi on ohus, Soome ettevõte soovib Bolt kaubamärgi tühistamist, Geenius, 19. märts 2019
 Aivar Pau. Bolt hiilib vassides seadustest mööda, Postimees, 28. jaanuar 2020
 ERR. Pealtnägija intervjuu Bolti asutajatega ettevõtte kasvust ja tulevikuplaanidest, 21. september 2021.

Kategooria:Eesti infotehnoloogiaettevõtted